Narodna skupština
20130509

Pokrenuta je akcija kontrole karata prilikom ulaska u vozove i nije ovo nikakav bus voz ili bus plus, jer se sve radilo u okviru Železnica Srbije", korišćeni su kapaciteti i ljudi koji su već zaposleni u "Železnicama Srbije", ali na jedan mnogo mudriji način i zbog toga je skoro 15% povećana ukupna naplata voznih karata. Što se tiče teretnog saobraćaja, preveženo je 635 miliona neto tonskih kilometara, utovar povećan za oko 48.000 tona ili za 5,4%, obrt kola smanjen za 44%, što znači da je mnogo veća iskorišćenost vagona. Broj stranih kola na našim prugama prosečno je dnevno smanjen za oko 65% ili sa 1.705 na 599, a njihovo prosečno zadržavanje smanjeno je za gotovo 2,5 puta sa šest na dva i po dana. Po tom osnovu troškovi su smanjeni za 54% i na računu i u budžetu "Železnica Srbije" je ušteda ostvarena samo po tom osnovu od 1.650.000 evra.